C 159/14
ET
Euroopa Liidu Teataja
12.4.2022
43. edendama ja soodustama Euroopa liikuvusvõimalusi ja algatusi keskkonnasektoris programmide „Erasmus+“ ja Euroopa solidaarsuskorpus raames, tagamaks, et kõik noored, sealhulgas vähemate võimalustega noored, eelkõige äärepoolseimatest piirkondadest, saartelt ning maapiirkondadest ja äärealadelt pärit noored, kes seda soovivad, saaksid aktiivselt tegeleda keskkonnaküsimustega; tagama, et nendes algatustes peetaks esmatähtsaks keskkonna­ hoidlikke transpordiliike, et vähendada noorte liikuvusprojektide CO2 jalajälge, tagades samas, et need vastavad kaugusest tulenevate piirangutega silmitsi seisvate äärepoolseimate piirkondade vajadustele; 44. rakendama koostöös noorteorganisatsioonide ja noortega vastastikust õppimist noorte kaasamise kohta seoses keskkonnaküsimustega, elurikkuse säilitamise ja taastamisega ning kliimamuutuste ja saaste vastu võitlemisega, et teha kindlaks liikmesriikides olemasolevad parimad tavad ja hõlbustada nende tavade vahetamist liikmesriikide vahel; KUTSUVAD NOORTEKÜSIMUSTE, KESKKONNA- JA KLIIMAMUUTUSTE VALDKONDA KÄSITLEVATES EUROOPA KOOSTÖÖALGATUSTES OSALEVAID KÕIKI SIDUSRÜHMI ÜLES 45. töötama Euroopa solidaarsuskorpuse ja muude riiklike või rahvusvaheliste vabatahtliku tegevuse programmide toetusesaajate jaoks välja keskkonnaküsimusi käsitleva vabatahtliku tegevuse; suurendama kõigi vabatahtlike teadlikkust keskkonnaküsimustest ja oma ülesannete keskkonnamõjust, olenemata nende tegevusvaldkonnast, et nad saaksid olla eriti valvsad oma CO2 jalajälje suhtes nende tegevuste ajal; 46. tugevdama Euroopa koostööd, jagades vahendeid ja parimaid tavasid seoses noorte keskkonnameetmetesse kaasamise ja nendes osalemisega Euroopa tasandil, eelkõige kliimamuutuste ja saaste vastu võitlemises ning elurikkuse säilitamises, kasutades muu hulgas täielikult ära programmi „Erasmus+“, Euroopa solidaarsuskorpuse ja muude asjakohaste ELi rahastamisvahendite pakutavaid võimalusi.